ພວກຜູ້ນຳ ກອງທັບ ສຫລ ຈະເນັ້ນໜັກ ໃສ່ຍຸດທະສາດ ຕ້ານລັດອິສລາມ ເວລາໃຫ້ການ ຕໍ່ສະພາ 
ມີທ່າທາງວ່າ ຍຸດທະສາດ ຕ້ານກຸ່ມລັດອິສລາມ ຈະເປັນຈຸດເພັ່ງເລັງ ທີ່ສຳຄັນ ຂອງພວກຜູ້ນຳກອງທັບ ສຫລ ເວລາພວກທ່ານ ໃຫ້ການຕໍ່ສະພາມື້ນີ້.
ຍຸດທະສາດຂອງ ປະທານາມິບໍດີ ສະຫະລັດ ທ່ານ Barack Obama ເພື່ອສູ້ ລົບກັບພວກຫົວຮຸນແຮງລັດອິສລາມ ມີທ່າ ທາງວ່າ ຈະເປັນຫົວຂໍ້ສຳຄັນ ໃນວັນພຸດມື້ນີ້ ໃນຂະນະທີ່ລັດ ຖະມົນຕີປ້ອງກັນປະເທດຂອງທ່ານ ແລະປະທານເສນາທິ ການຮ່ວມຂອງກອງທັບສະຫະລັດໄປປາກົດໂຕຕໍ່ໜ້າຄະນະ ກຳມະການສະພາ ໃນນະຄອນຫຼວງວໍຊິງຕັນ ເພື່ອສົນທະ ນາຫາລື ກ່ຽວກັບສະຖານະການ ໃນພາກ ຕາເວັນອອກກາງ ລັດຖະມົນຕີປ້ອງກັນປະເທດ ທ່ານ Ash Carter ແລະ ປະ ທານເສນາທິການຮ່ວມຂອງກອງທັບສະຫະລັດ ນາຍພົນ Martin Dempsey ມີກຳນົດທີ່ຈະໄປ ໃຫ້ການຕໍ່ຄະນະກຳ ມະການກອງທັບຂອງສະພາຕ່ຳ ນຶ່ງອາທິດຫລັງຈາກ ທ່ານBarack Obama ໄດ້ປະ ກາດແຜນທີ່ຈະສົ່ງກຳລັງທະຫານສະຫະລັດເພີ້ມຕື່ມ ໄປໃຫ້ຄຳແນະນຳ ແລະຊ່ວຍເຫລືອແກ່ກຳລັງທະຫານອີຣັກ ທະຫານອາເມຣິກັນ 450 ຄົນ ຈະໄປປະຈຳການຢູ່ໃນແຂວງ Anbar ອັນເປັນພາກສ່ວນ ນຶ່ງ ໃນການດຳເນີນຄວາມພະຍາຍາມ ເພື່ອສະໜັບ ສະໜູນການບຸກໂຈມຕີຂອງອີຣັກ ທີ່ຈະຍຶດເອົາເມືອງ Ramadi ຊຶ່ງ ເປັນເມືອງຫຼວງຂອງແຂວງດັ່ງກ່າວຄືນມາ ແລະເຂດ ອຶ່ນໆຈາກກຸ່ມລັດອິສລາມ ປະທານາທິບໍດີ ໄດ້ຄັດຄ້ານຕໍ່ການຮຽກຮ້ອງຂອງພວກຕິຕຽນ ທີ່ຢາກ ໃຫ້ສົ່ງກຳລັງພາກ ພື້ນດິນໄປສູ້ລົບ ແທນທີ່ຈະກາງຕໍ່ໃສ່ແຕ່ການໂຈມຕີທາງອາກາດຫລາຍກວ່່າ 4,500 ຖ້ຽວຕໍ່ເປົ້າໝາຍຂອງກຸ່ມລັດອິສລາມໃນອີຣັກ ແລະຊີເຣຍ ໃນລະຍະ 10 ເດືອນທີ່ຜ່ານ ມານີ້ ຢູ່ໃນລາຍງານສະບັບຫລ້າສຸດຂອງທຳນຽບຫ້າແຈທີ່ແຈ້ງໃຫ້ຊາບກ່ຽວ ກັບການໂຈມຕີ ທາງອາກາດ ຂອງກຳລັງປະສົມ ກ່າວໃນວັນອັງຄານວານນີ້ວ່າ ເຮືອບິນລົບ ໄດ້ແນໃສ່ ເປົ້າໝາຍໃສ່ເມືອງ Tal Abyad ຢູ່ພາກເໜືອຊີເຣຍ ບ່ອນທີ່ກຳລັງຊາວ Kurd ໄດ້ອ້າງ ວ່າຕົນໄດ້ເຂົ້າຄວບຄຸມທັງໝົດ ຫລັງຈາກໄດ້ເລີ້ມທຳການໂຈມຕີອາທິດແລ້ວນີ້ ເພື່ອຍຶດ ເອົາເມືອງຊາຍແດນທີ່ສຳຄັນຈາກພວກນັກລົບລັດອິສລາມ ການເຂົ້າຍຶດເອົາເມືອງ Tal Abyad ຈະຕັດເສັ້ນທາງທີ່ເຊື່ອວ່າ ເປັນຈຸດທາງເຂົ້າຂອງ ພວກຫົວຮຸນແຮງໃໝ່ ແລະປັດໄຈຕ່າງໆຈາກເທີກີ ເທິງເສັ້ນທາງ ທີ່ເຊື່ອງຕໍ່ກັບນະຄອນ ຫລວງ Raqqa ຂອງກຸ່ມລັດອິສ ລາມນັ້ນ